Kjersti Alveberg
Store norske leksikon,Kunst og estetikk,Dans,Scenisk dans,Moderne- og samtidsdans,Moderne- og samtidsdans: norske kunstnere og kompanier
Kjersti Alveberg var en norsk koreograf og danser. Hun stod i første rekke blant norske samtidskoreografer med en ekspressiv, reflektert og ofte humoristisk uttrykksform.
Alveberg var utdannet ved Ballettinstituttet i Oslo, i tillegg til studier i blant annet New York, London, Paris og Amsterdam. Karriere Hun debuterte som koreograf i 1975 med Imorgen? ved Operaballetten (nå Nasjonalballetten), der hun også laget Dekadans (1979), Nå (1984, Ballettkritikerprisen 1985) og Volven (1989, hennes første helaftens ballett). Alveberg arbeidet spesielt med moderne ballett, blant annet som danser og koreograf i frie dansegrupper og ved en rekke teatre, som danser særlig ved Det Norske Teatret. Noen av hennes viktigste oppgaver som koreograf for TV var ballettene Utenfor rekkevidde (1983), Aske, skodde, støv for vinden (1986, Prix Italia 1986, Amandaprisen 1987), Media (1985), Yr (1986) og Ekko (1993). Hun laget Norges innslag til avslutningsseremonien for vinter-OL i Albertville i 1992.På 2000-tallet satte Kjersti Alveberg blant annet opp kritikerroste Nett no! (2002) ved Det Norske Teatret og @lice for Riksteatret og Rikskonsertene – også vist på NRK TV. Utgivelser og priser I 2005 ga hun ut praktboken Visjoner – øye på dans, som er en reise gjennom hennes liv som koreograf.Hun mottok en rekke priser, både internasjonale og norske, blant dem Prix Italia, Oslo Bys Kulturpris og Aase Byes Ærespris ved Nasjonalballettens 50-årsjubileum i 2008 og Senter for Dansekunsts Ærespris 2001. Les mer i Store norske leksikon Kjersti Alveberg i Norsk biografisk leksikon Dans i Norge koreografi